Publication: Magyar Közlöny
Issue: MK-2000-95 (Year: 2000, Number: 95)
Era: 1990-2004
Section: 1. számú melléklet a 28/2000. (IX. 21.) OM rendelethez
Paragraph Index: 477

9. évfolyam Éves óraszám: 74 Belépő tevékenységformák A legtipikusabb élőlények szervezeti felépítésének ismertetése ábrák, makettek segítségével. A felépítésük és életműködésük közötti összefüggések felismerése, megfogalmazása. Egyszerű kísérletek elvégzése segítséggel, a tapasztalatok dokumentálása. A különféle élőlények testének, életműködéseinek lényegi összehasonlítása, a hasonlóságok és különbségek ismertetése. Az állatok és növények legfontosabb életfolyamatainak megnevezése és vázlatos ismertetése. A heterotróf és autotróf anyagcsere fogalmának ismerete. Az életközösségek anyag- és energiaforgalmának önálló ismertetése vázlatrajzok segítségével. A táplálkozási hálózatok, életközösségek mennyiségi jellemzőinek vázlatos ábrázolása, az ilyen ábrák értelmezése. A természet- és környezetvédelem fontosságának belátása, álláspontjának megfogalmazása. A biológiai környezet több oldalról történő megismerése, az ehhez rendelkezésre álló ismeretterjesztő kiadványok használata. Annak tudatosulása, hogy az ember biológiai és kulturális evolúciója során kialakult eltérések nem értékükben különböznek, a biológiai és kulturális örökség az emberiség közös kincse, amelyhez minden embercsoport hozzájárult. Legyen nyilvánvalóan elfogadott, hogy az emberi faj rasszai értelmi és érzelmi fejlődésre való képességükben nem különböznek egymástól. Témakörök Tartalmak Az élőlények teste és életműködései Vírusok és sejtmagnélküliek A vírusok életciklusa és jelentősége, a vírusfertőzések és megelőzésük. A baktériumok jelentősége, a baktériumok által okozott emberi megbetegedések. Sejtmagvas egysejtűek Amőbák, ostorosok, csillósok. Az állatok teste és életműködései Az állati test szerveződése. Az állatok, mint heterotróf élőlények. Az állatok kültakarójának típusai és szerepe. A különböző szerveződésű állatok mozgásának formái. A környezet, a mozgás és a táplálékszerzés közötti kapcsolat. A különböző szerveződésű állatok táplálkozásának formái. A különböző szerveződésű állatok légzésének formái. A különböző szerveződésű állatok anyagszállításának formái. A kiválasztás jelentősége. A különböző szerveződésű állatok szaporodásának formái. Az embrionális és posztembrionális fejlődés, az ivadékgondozás. Az állatok életműködéseinek szabályozásaAz állatok érzékelése. Az állatok kapcsolata a környezetükkel. Az állatok kommunikációja. 2000/95/II. szám A növények teste és életműködései A növényi test szerveződése. A növényi szövetek típusai, funkciói. A növények tápanyagfelvétele, a tápanyagok szállítása és átalakítása. Az autotróf anyagcsere lényege. A növények és környezetük közötti anyagforgalom. A növények tápanyag-raktározása és kiválasztása. A növények mozgásai. A növények szaporodása. Az ivaros és ivartalan szaporodási módok. A zárvatermők szaporodása és egyedfejlődése. A gombák teste és életműködései A gombák testfelépítésének és életműködésének sajátosságai. A legfontosabb ehető és mérgező gombák felismerése. Az életközösségek általános jellemzői Az élettelen környezeti tényezők és ezek változásai A fény, a víz, a levegő és a talaj legfontosabb jellemzői. Víz-, levegő- és talajvédelem. Az élettelen környezeti tényezők élővilágra gyakorolt hatásai, az élőlények tűrőképessége. Szűk és tág tűrés. Az élő környezeti tényezők Populációk közötti kölcsönhatások. Táplálkozási kapcsolatok, táplálkozási hálózatok. Az életközösségek anyag- és energiaforgalma Termelők, fogyasztók, lebontók. Létfontosságú anyagok körforgása a természetben. Az anyagforgalom és az energiaáramlás összefüggése. Az emberi tevékenység következményei az anyagforgalomban. A természetes és mesterséges életközösségek A természetes életközösségek. Az élővilág sokféleségének fontossága. Az ember hatása az életközösségekre. Környezetrombolás és környezetvédelem. A lakóhelyi környezet tipikus társulásainak jellemzői. Az élővilág törzsfejlődése és a jelenkori bioszféra Az evolúció alapjai és bizonyítékai Az evolúció fogalma. A fajok kialakulása, az evolúció bizonyítékai. Az evolúció folyamata A növény- és állatvilág őseinek kialakulása. A szárazföldi növények megjelenése. Az állatok alkalmazkodása a szárazföldhöz. A jelenkori élővilág kialakulása. Az ember evolúciója A korai emberfélék evolúciója. A homo nemzetség evolúciója. A nagyrasszok kialakulása és a kulturális evolúció. A jelenkori bioszféra A Föld globális problémái. Az emberi tevékenység hatása a környezetre. A fejlődés alternatív lehetőségei. A bioszféra jövője. 2000/95/II. szám A továbbhaladás feltételei A tanulók legyenek képesek a különféle élőlények életműködéseinek lényegét kiemelni és röviden megfogalmazni. Ismerjék fel, hogy ugyanazt az életműködést többféle testfelépítés is biztosíthatja. Legyenek képesek az élőlények testének szerveződési szintjeit felsorolni és megkülönböztetni. Tudjanak egy-egy példát mondani az állatok és növények életműködéseinek különféle formáira. Tudják felsorolni az élőlényekre ható legfontosabb környezeti tényezőket. A testszerveződés és az anyagcsere-folyamatok alapján tudják, hogy a növények, a gombák és az állatok miért alkotnak külön rendszertani egységet az élőlények természetes rendszerében. Tudjanak érvelni a természetvédelmi területek fontossága mellett és a környezetszennyező, környezetpusztító magatartás ellen. Legyenenek képesek táplálkozási hálózatok, életközösségek mennyiségi jellemzőit vázlatosan ábrázolni, az ilyen ábrákat értelmezni. Igényeljék, hogy a biológiai környezetet minél több oldalról megismerjék, használjanak ehhez ismeretterjesztő kiadványokat. Lássák be, hogy egyes emberi tevékenységek a földi környezetet szélsőséges mértékben változtatják, illetve a változásokat olyan mértékben felgyorsítják, hogy azt az evolúció nem képes követni. Minderre csak az egyének és a közösségek tudatos környezetkímélő magatartása hozhat megoldást. Tudjanak az élővilág természetes rendszerében tájékozódni, értsék a fejlődéstörténeti rendszer lényegét, és tudatosuljon bennük az ember helye és szerepe a földi élővilágban.

Source: https://magyarkozlony.hu/hivatalos-lapok/b832d080b157fde7df912d2eb9829b4b3714ead0/dokumentumok/97fb1cc1f33b64f375f4ac2600601d480ba42367/letoltes